Държавен вестник, бр. 71, 2002 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  71
ните съгласно член 75, алинея 1(б) не работят и
документите не могат да бъдат получени, било
поради това, че пощата не е доставена на адреса
на Европейското патентно ведомство или на
тези органи, или в случай на общо прекъсване
на пощенските услуги или объркване, настъпи-
ло в резултат на това;
(б) минималната и максималната продъл-
жителност на сроковете, определяни от Евро-
пейското патентно ведомство.
Член 121*
Продължаване на процедурата по отношение
на европейската патентна заявка
(1) Ако европейската патентна заявка трябва
да бъде отказана, е отказана или се счита за
оттеглена поради неспазване на определен от
Европейското патентно ведомство срок, пред-
видените правни последици не влизат в сила, а
ако вече са влезли в сила—се анулират, ако зая-
вителят поиска продължаване на процедурата
по отношение на европейската патентна заявка.
(2) Искането се подава в писмена форма в
срок от два месеца от датата на уведомлението
за решението за отказ на заявката или на съоб-
щението, че заявката се счита за оттеглена.
Пропуснатото действие трябва да се изпълни в
този срок. Искането не се счита за подадено,
докато не се плати таксата за продължаване
на процедурата.
(3) Решение по искането се взема от отдела,
компетентен да взема решение по пропуснато-
то действие.
Член 122**
Възстановяване на права
(1) Правата на заявител или притежател на
европейски патент, който въпреки цялото си
старание при дадени обстоятелства не е успял
да спази срок пред Европейското патентно ве-
домство, се възстановяват при молба от негова
страна, ако като пряка последица от неспазва-
нето на срока по силата на тази Конвенция ев-
ропейската патентна заявка или искане са от-
казани или европейската патентна заявка се
счита за оттеглена, европейският патент е ану-
лиран, или е загубено някое друго право или
средство за обжалване.
(2) Искането се подава в писмена форма в
срок от два месеца от момента, в който причи-
ната за неспазване на срока е отпаднала. Про-
пуснатото действие трябва да се извърши в този
период. Искането е допустимо само в срок от
една година след изтичането на неспазения срок.
В случай че не бъде платена такса за поддържа-
не, посоченият в член 86, алинея 2 срок се из-
важда от едногодишния период.
(3) В искането трябва да се посочат основа-
нията за него и фактите, на които почива. То не
се счита за подадено, докато не бъде платена
таксата за възстановяване на правата.
(4) Решение по искането взема отделът, ком-
петентен да взема решение по пропуснатото
действие.
(5) Разпоредбите на този член не се отнасят
до сроковете, предвидени съгласно алинея 2 на
този член; член 61, алинея 3; член 76, алинея 3;
член 78, алинея 2; член 79, алинея 2; член 87,
алинея 1 и член 94, алинея 2.
(6) Всяко лице, което добросъвестно е из-
ползвало или е извършило ефикасна и сериозна
подготовка за използване на изобретение, пред-
мет на публикувана европейска патентна заяв-
ка или европейски патент, в периода между
загубата на права съгласно алинея 1 и публика-
цията на съобщението за възстановяване на тези
права, може безплатно да продължи да използ-
ва изобретението в своята дейност или за нужди-
те на тази дейност.
(7) Този член не ограничава правото на да-
дена договаряща страна да постанови възста-
новяване на права по отношение на срокове,
предвидени в тази Конвенция и които трябва да
се спазват пред органите на тази страна.
Член 123*
Промени
(1) Условията, при които европейската па-
тентна заявка и европейският патент могат да
бъдат изменени в производство пред Европей-
ското патентно ведомство, са определени в Пра-
вилника за прилагане. Във всеки случай на за-
явителя се дава поне възможността да внесе по
свое желание изменения в описанието, претен-
циите и чертежите.
(2) Европейската патентна заявка или евро-
пейският патент не могат да бъдат променяни
така, че измененията да излизат извън съдър-
жанието на заявката, както е подадена.
(3) При производството по възраженията в
претенциите на европейския патент не могат
да бъдат внасяни промени, които ще доведат до
разширяване на обхвата на закрилата.
Член 124
Информация относно национални патентни
заявки
(1) Експертизният отдел или комисията по
жалбите може да покани заявителя да посочи в
определен от отдела или комисията срок стра-
ните, в които е подал заявки за национални па-
тенти за изобретението, до което се отнася евро-
пейската патентна заявка, като цяло или за част
от него, както и номерата на тези заявки.
(2) Ако заявителят не отговори своевремен-
но на поканата съгласно алинея 1, европейска-
та патентна заявка се счита за оттеглена.
Член 125
Позоваване на общи принципи
При липса на процедурни разпоредби в тази
Конвенция Европейското патентно ведомство
взема под внимание общоприетите в договаря-
щите страни принципи на процесуалното право.
*
Виж Правен съвет № 13/82 (Приложение II).
** Виж решения на Разширената комисия по жалбите
G 1/86, G 3/91, G 5/92, G 6/92, G 5/93 (Приложение I).
*
Виж решения/становище на Разширената комисия
по жалбите G 2/88, G 3/89, G 11/91, G 1/93, G 7/93,
G 2/95 (Приложение I).